# Esiopetus: Korttipeliä

* Kuvakortteja on neljä sarjaa, kukin eri aihepiiristä:
1. Mistä aiheista kirjastosta löytyy kirjoja?
2. Mitä kirjastosta voi lainata tai mitä kirjastossa voi käyttää?
3. Mitä kirjastossa voi tehdä?
4. Miten kirjastossa käyttäydytään ja toimitaan?
* Kortteja on melko paljon, joten tunnille voi valita ne, jotka tuntuvat käyttökelpoisimmilta.
* Korttien avulla käydään läpi perusasiat kirjastosta vrt. Kirjastopolun tavoitteet <https://kirjastopolkumikkeli.wordpress.com/esikoulu/>
* Korttipeliä-leikin kesto on n. 30 minuuttia, minkä lisäksi luetaan satu, loru tms. ja näytetään tai kokeillaan kirjan lainaus ja palautus (kokonaiskesto n. 45 min)
* Korttipeliä-leikin kulku:
	+ Lapset jaetaan neljään ryhmään ja kullekin ryhmälle annetaan yksi korttisarja
	+ Ohjeistus ryhmille: Katselkaa kortteja ja miettikää, mitä ne sisältävät ja mitkä korttien asioista kuuluvat kirjastoon ja mitkä eivät. (10 minuuttia?)
	+ Hetken päästä kaikki lapset kootaan yhteen ja kukin ryhmä saa esitellä korttien sisällön ja mitä mieltä ovat niiden esittämistä asioista. Muut voivat kommentoida.
	+ Kirjaston ohjaaja varmistaa, että tärkeimmät asiat tulevat esille.

**Kuvakorttien sisällöstä:**

1. Mistä aiheista kirjastosta löytyy kirjoja?
	* (Oppimistavoite: tunnistaa kauno- ja tietokirjojen ero)
	* Tietokirjoja ja kaunokirjoja – mitä eroa niillä on?
	* Eri aiheisia tietokirjoja
	* Eri aiheisia kaunokirjoja
	* … sijoitettu omiin paikkoihinsa kirjastossa
	* Faktan ja fiktion eroa voi havainnollistaa esim. lukemalla sadun jostakin aiheesta ja esittelemällä vastaavasta aiheesta tietokirjan (esim. karhut)
2. Mitä kirjastosta voi lainata tai mitä tavaroita kirjastossa voi käyttää?
* (Oppimistavoite: mitä eri aineistoja ja medioita on olemassa ja käytettävissä kirjastossa)
* Kirjastosta löytyy myös muuta kuin kirjoja:
	+ musiikkia cd:llä, myös kirjoja cd:llä, eli äänikirjoja
	+ elokuvia ja pelejä
	+ tietotekniikkaa – tietokoneita voi käyttää milloin vain ja joissakin kirjastoissa myös tabletteja käytettävissä
	+ tietoa löytyy paitsi kirjoista, myös lehdistä, sanomalehdistä voi lukea päivän uutisia
	+ luistimia ei voi lainata, mutta lumikenkiä voi
1. Mitä kirjastossa voi tehdä?
* (Oppimistavoite: millainen paikka kirjasto on toimintaympäristönä)
* Kirjastossa useimmat käyvät lainamassa ja lukemassa, mutta täällä voi tehdä myös paljon muuta
* Koululaiselle hyvä paikka tehdä läksyjä. Välillä voi myös syödä eväät siihen tarkoitetulla alueella.
* Kaikissa kirjastoissa voi käyttää tietokonetta, pelata pelejä ja katsella näyttelyitä.
* Jos väsyttää, voi ottaa torkut, jos se ei häiritse muita, tai keinua keinutuolissa (tai hyrrässä) niissä kirjastoissa, joissa sellaiset on.
* Joissakin kirjastoissa voi käyttää ompelukonetta, esiintyä avoimella lavalla, tai lukea lukukoiralle.
1. Miten kirjastossa käyttäydytään ja toimitaan?
	* (Oppimistavoite: kuinka kirjastossa käyttäydytään, kuinka päästään asiakkaaksi, lainataan ja palautetaan)
	* Kirjasto on paikka, johon kaikki saavat tulla ja kaikilla on oikeus olla omassa rauhassa ja keskittyä omaan tekemiseen.
	* Siksi esim. huutaminen tai riitely ei sovi kirjastoon.
	* Kavereiden kanssa saa kuitenkin keskustella ja lukea, pelata tai tehdä tehtäviä yhdessä.
	* Kirjasto on viihtyisä paikka, jossa tavarat laitetaan paikoilleen tai jos ei tiedä paikkaa, esim. kirjalle, sen voi tuoda palvelutiskille. Myös roskat laitetaan roskikseen.
	* Kirjat ja muut aineistot lainataan kirjastokortilla. Lainauksesta saa kuitin, josta näkyy, milloin kirja pitää palauttaa. Jos kirja myöhästyy palautuksesta, siitä seuraa myöhästymismaksuja (paitsi lapsille).
	* Kirjat ovat kaikkien käyttöön, joten niitä pitää kohdella kauniisti – kukaan ei halua lukea likaista tai repaleista kirjaa. Jos näin pääsee käymään, kirja pitää korvata.